Boek: Tesourus van Afrikaans (heruitgawe)Leon de Stadler en Amanda de Stadler Die hersiene uitgawe van die Tesourus van Afrikaans gee ŉ uitstekende beeld van die verskeidenheid en kompleksiteit van die Afrikaanse woordeskat en die fyn net van betekenisse wat binne die woordeskat geweef word. Vir elkeen wat in Afrikaans belangstel en doeltreffend wil kommunikeer, is dit ŉ besondere instrument. Leon de Stadler het by die Universiteit Stellenbosch studeer waar hy in 1977 sy meestersgraad en in 1983 ŉ DLitt verwerf het. Vanaf 1976 is hy verbonde aan die Departement Afrikaans en Nederlands. De Stadler het as junior lektor by die departement aangesluit en is later bevorder tot lektor, senior lektor en medeprofessor. Hy beklee sedert 1993 die pos as professor, met dokumentanalise en -ontwerp as sy spesialisterrein. Amanda de Stadler het van 1972 tot 1976 aan die Universiteit Stellenbosch studeer en in onderwys vir kinders met leeruitdagings gespesialiseer. De Stadler het in 1981 ŉ vertalersdiploma aan dié universiteit verwerf. Sy het ook vryskutwerk gedoen tot sy in 2002 aangestel is as uitvoerende beampte van die vereniging Vriende van Afrikaans. De Stadler het in 2009 haar MPhil in dokumentontwerp voltooi. Prys: R520,00* *Prys onderworpe aan verandering Koop die boek by NB-Uitgewers